Billie Holiday
<s>Billie Holiday, pravo ime - Eleanor Gough McKay (Philadelphia, 7.Aprila 1915. - New York, 17.</s><s>Jula 1959.), poznata među jazz poklonicima kao Lady Day, predstavlja jednu od najznačajnijih jazz pevačica svih vremena uz Sarah Vaughan i Ellu Fitzgerald.</s>

<s>Svojim posebnim timbrom i sonornim, gotovo instrumentalnim, načinom pjevanja, afirmirala se između dva rata među vodeće interprete bluesa i kompozicija u stilu swinga.</s><s>Snimila je film "New Orleans" i napisala autobiografiju "Lady pjeva blues".</s>

<s>Biografija
Pravim imenom  Eleanora Fagan Gough odrastala je bez oca Clarenca (koji je bio jazz gitarist kod Fletchera Hendersona), uz majku i rodbinu, morala je rano početi raditi u javnoj kući kao čistačica pa i prostitutka.</s><s>O njezinom djetinjstvu opširno govori njezina autobiografija Lady sings the Blues izdana 1956. godine.</s><s>U New York se doselila negdje1930 g.
Njezin rad se uglavnom dijeli na dvije faze "ranu" i "zrelu" fazu.</s>

<s>Rana faza 
Prve nastupe imala je u Harlemu i uskoro ju "otkriva" glazbeni producent John Hammond u klubu Monette´s. S 18 godina ima prve zajedničke nastupe s Bennyjem Goodmanom i prvu snimku "My Mother´s Son-In-Law".</s><s>Tako je počela graditi svoj glazbeni stil unutar jazza i bluesa.</s><s>Kasnije je radila s Lesterom Youngom, Countom Basieom i Artiem Shawom.</s><s>Bila je duboko pogođena rasnim konfliktima, netrpeljivošću i segregacijom koja ju je ponižavala i na pozornici.</s><s>U tom razdoblju preobrazila se u "Lady Day", izlazeći na pozornicu s bijelom gardenijom u kosi.</s>

<s>Zrela faza 
Lady Day je gotovo cijeli svoj životni vijek provela ovisna o drogama, pušeći marihuanu od rane mladosti, opijanjima, ali ono što ju je potpuno uništilo je bio heroin.</s><s>Uz to je imala sudske procese zbog nedopuštenog posjedovanja droge, a njezin privatni život bio je turbulentan kao i pjesme koje je pjevala.</s><s>Ulazila je iz veze u vezu s vulgarnim muškarcima, a otvoreno se deklarirala kao biseksualka.</s>

<s>Jedino što je kontinuirano uzdizala bile su njezine pjesme, melankonične i erotične , strastvene ljubavne balade i gorke priče newyorškog Harlema.</s><s>S druge strane bila je njezina urođena otmjenost i glamour.</s><s>Dama tužnih očiju, sa svim svojim kontrastima bila je jedinstvena na jazz - blues sceni.</s><s>Pjesme poput "God Bless the Child", Gershwinova "I Love You Porgy", "Fine and Mellow", "Strange Friut" su jazz klasici.</s><s>Snimila je posljednju ploču u pratnji Raya Ellisa i njegovog orkestra u ožujku 1959. g. (s kojim je snimila i album Lady in Satin).</s>

<s>Nažalost njezina zvijezda prerano se ugasila u 44. godini, umrla je 17. srpnja 1959. g. (od ciroze jetre) u New Yorku gdje je i sahranjena.</s>

<s>Harizma B. Holiday 
Njezin utjecaj na glazbenike je bio neosporan, u prvom redu na Janis Joplin i Ninu Simone.</s><s>Godine 1972. snimljen je biografski film  "Lady Sings the Blues" s pjevačicom Dianom Ross.</s><s>Film je bio nominiran za mnogobrojne nagrade, a Diana Ross je izdala istoimeni album sa soundtrackom.</s>

<s>U čast "kraljici bluesa" 1987. g. irski rock sastav U2 snimio je pjesmu i videospot "Angel of Harlem" (dvostruki album Rattle and Hum).</s>

<s>Nagrade 
Billie Holiday je 2000. primljena u Rock and Roll Hall of Fame.</s>

<s>Diskografija</s>

<s>Originalni albumi (LP) 
1952 Billie Holiday Sings
1953An Evening with Billie Holiday
1954.: Billie Holiday at Jazz at the Philharmonic (live, 1945./46.)
1954.: Billie Holiday
1955.: Music for Torching
1956.: Velvet Mood
1956.: Lady Sings the Blues
1957.: Body and Soul
1957.: Songs for Distingué Lovers
1957.: Ella Fitzgerald & Billie Holiday at Newport (live)
1958.: Stay with Me
1958.: All or Nothing at All
1958.: Lady in Satin
1959.: Last Recordings
1961.: The Essential Billie Holiday: Carnegie Hall Concert Recorded Live (live 1957.)</s>

<s>Singlovi</s>

<s>Izvori</s>

<s>Vanjske veze</s>

<s>Službene stranice 
  Službena stranica na Sony BMG 
  Kratka priča o Billie Holiday
  Biografija i uzorci pjesama, Pbs.org
  "Twelve Essential Billie Holiday Recordings" , Stuart Nicholson, Jazz.com</s>

<s>Američke pjevačice
Jazz muzičari
Blues muzičari
Dobitnici i dobitnice Grammy Award</s>

